stanford-oval/wikipedia huggingface dataset:
ซาราห์ คเนาส์
ประวัติ

ซาราห์ เดเรเมอร์ คเนาส์ เกิดเมื่อวันที่ 24 กันยายน ค.ศ. 1880 โดยเป็นธิดาของวอลเตอร์ และอะมีเลีย คลาร์ก ในฮอลลีวูด เทศมณฑลลูเซิร์น รัฐเพนซิลเวเนีย เธอแต่งงานกับอับราฮัม ลินคอล์น คเนาส์ (มีชีวิตช่วง ค.ศ. 1878–1965) ใน ค.ศ. 1901 ซึ่งอับราฮัมเคยเป็นคนฟอกหนัง ต่อมาเขากลายเป็นผู้นำพรรคริพับลิกันที่มีชื่อเสียงในเทศมณฑลลีไฮ รัฐเพนซิลเวเนีย และเป็นพนักงานทะเบียนโฉนดของเทศมณฑลนี้ โดยดำรงตำแหน่งตั้งแต่ ค.ศ. 1937 จนกระทั่งเกษียณอายุใน ค.ศ. 1951 พวกเขามีลูกคนเดียวคือแคทริน ซึ่งเกิดใน ค.ศ. 1903 และเสียชีวิตใน ค.ศ. 2005 เมื่ออายุ 101 ปี ส่วนอับราฮัมสามีของซาราห์เสียชีวิตใน ค.ศ. 1965 เมื่ออายุ 86 ปี
ใน ค.ศ. 1995 คเนาส์ได้รับการตั้งข้อสังเกตว่าเธอมีความสุขกับชีวิตเพราะเธอยังมีสุขภาพที่ดี และสามารถ "ทำสิ่งต่าง ๆ" ได้ เมื่ออายุได้ 116 ปี คเนาส์ได้รับการยอมรับว่าเป็นผู้ครองสถิติช่วงชีวิตยืนยาวระดับชาติคนใหม่ของสหรัฐ จากนั้นจึงคิดว่าน่าจะเป็นแคร์รี ซี. ไวต์ (ตามรายงานใน ค.ศ. 1874–1991) ครั้นใน ค.ศ. 1998 เธอกลายเป็นบุคคลที่มีอายุยืนที่สุดในโลกหลังจากมารี-หลุยส์ เมเยอร์ ชาวแคนาดาเชื้อสายฝรั่งเศสวัย 117 ปีเสียชีวิต โดยก่อนที่เธอจะเสียชีวิต เธอมีชีวิตอยู่หกชั่วอายุคนในครอบครัวของเธอ
คเนาส์ครองสถิติในฐานะเป็นบุคคลที่มีเอกสารหลักฐานที่อายุยืนที่สุดจากสหรัฐจนถึงปัจจุบัน และเป็นบุคคลที่มีเอกสารหลักฐานครบถ้วนที่เก่าแก่ที่สุดเป็นอันดับสาม ด้วยอายุ 119 ปี 97 วัน อับดับสอง คือ คาเนะ ทานากะ ซึ่งเป็นชาวญี่ปุ่นที่มีอายุเกิน 110 ปี ด้วยอายุ 119 ปี 107 และ อันดับหนึ่ง คือ ฌาน กาลม็อง ซึ่งเป็นชาวฝรั่งเศสที่มีอายุเกิน 110 ปี ด้วยอายุ 122 ปี 164 วัน ซาราห์ คเนาส์ ได้รับการยอมรับว่าเป็นบุคคลที่มีอายุยืนที่สุดในโลกโดยบันทึกสถิติโลกกินเนสส์ตั้งแต่วันที่ 16 เมษายน ค.ศ. 1998 จนกระทั่งเธอเสียชีวิตในปีถัดไปด้วยอายุ 119 ปี 97 วัน
ซาราห์ คเนาส์ เสียชีวิตด้วยสาเหตุตามธรรมชาติเมื่อวันที่ 30 ธันวาคม ค.ศ. 1999 หลังจากอาศัยอยู่ที่ฟีบีโฮมเป็นเวลาเก้าปีสุดท้าย ซึ่งเป็นสังกัดของฮาร์วาร์ด ในอัลเลนทาวน์ รัฐเพนซิลเวเนีย พนักงานของบ้านพักคนชราคนหนึ่งได้เล่าถึงเธอในฐานะ "...คนที่เป็นมิตรที่สุดเท่าที่เธอเคยพบมาในหมู่ผู้อยู่อาศัยในบ้าน" ส่วนชาร์ลี เดนต์ วุฒิสมาชิกของรัฐ ซึ่งเคยเข้าร่วมงานเลี้ยงวันเกิดปีที่ 115 ของเธอใน ค.ศ. 1995 ได้กล่าวถึงคเนาส์ว่า "เธอ" เป็นผู้หญิงที่ไม่ธรรมดาที่ก้าวข้ามขีดจำกัดของการมีอายุยืนยาวภายนอก นี่เป็นเวลาที่น่าเศร้า แต่เธอมีชีวิตที่มีเหตุการณ์สำคัญอย่างแน่นอน" และพนักงานบ้านพักคนชราฟีบีซึ่งเธออาศัยอยู่ ได้กล่าวว่าเธอมีลักษณะที่สงบ และท่าทางที่อ่อนโยน
การตรวจสอบอายุของเธอ

กรณีของซาราห์ คเนาส์ ได้รับการสืบพยานครั้งแรกโดยนักลำดับวงศ์ตระกูลที่ชื่ออีดิธ โรเจอส์ โมเยอร์ สำหรับฟีบีมินิสทรีส์ใน ค.ศ. 1997 โดยเฉพาะอย่างยิ่ง โมเยอร์ได้พบสำมะโนสหรัฐ ค.ศ. 1900 สำหรับคเนาส์ (ซึ่งเป็นที่รู้จักในชื่อซาราห์ ดี. คลาร์ก) โดยแสดงอายุของเธอที่ 19 ปี รวมถึงได้บันทึกปีและเดือนเกิดของเธอในเดือนกันยายน ค.ศ. 1880 นอกจากนี้ ทะเบียนสมรสวันที่ 28 สิงหาคม ค.ศ. 1901 ของซาราห์ คเนาส์ ได้แสดงให้เห็นว่าเธอมีอายุ 21 ปี ซึ่งใกล้เคียงกับวันเกิดในเดือนกันยายน ค.ศ. 1880 ซาราห์ คเนาส์ ได้รับการลงรายการ (ในชื่อเซดี คเนาส์) ว่ามีอายุ 29 ปีในการสำรวจสำมะโนสหรัฐ ค.ศ. 1910 และ (ในชื่อซาราห์ คเนาส์) มีอายุได้ 49 ปีในสำมะโนสหรัฐ ค.ศ. 1930 (การลงรายการสำมะโนในสหรัฐของเธอใน ค.ศ. 1930 ได้ระบุอายุของเธอในการแต่งงานครั้งแรกคือ 21 ปี ซึ่งตรงกับข้อมูลในบันทึกการแต่งงานของเธอใน ค.ศ. 1901) สิ่งเหล่านี้ยังบอกด้วยว่าวันเกิดของเธอคือในเดือนกันยายน ค.ศ. 1880
การวิจัยในเวลาต่อมาส่งผลให้มีการค้นพบสมุดรายชื่อสำมะโนสหรัฐในเทศมณฑลนอร์แธมป์ตัน รัฐเพนซิลเวเนีย ที่ทำให้เกิดขึ้นโดยโจเซฟ เอช. เวอร์เนอร์ ใน ค.ศ. 1891 ซึ่งรวมผลการสำรวจสำมะโนสหรัฐ ค.ศ. 1890 สำหรับเทศมณฑลนอร์แธมป์ตัน—รวมทั้งซาราห์ คเนาส์ และครอบครัวของเธอซึ่งอาศัยอยู่ในเซาธ์เบธเลเฮม รัฐเพนซิลเวเนีย (ซึ่งต่อมาได้กลายเป็นส่วนหนึ่งของเบธเลเฮม รัฐเพนซิลเวเนีย ใน ค.ศ. 1917) สมุดรายนาม ค.ศ. 1891 บันทึกว่าการสำรวจสำมะโนประชากรของสหรัฐใน ค.ศ. 1890 ได้ระบุว่าซาราห์ ดี. คลาร์ก อายุ 10 ปี ซึ่งใกล้เคียงกับวันเกิดในเดือนกันยายน ค.ศ. 1880 รายการทั้งหมดของครอบครัวคลาร์กในสมุดรายนาม ค.ศ. 1891 ได้แก่ วอลเตอร์ คลาร์ก วัย 41 ปี, อะมีเลีย ภรรยาวัย 33 ปีของเขา, ชาลส์ เอช. ลูกชายวัย 12 ขวบของพวกเขา ซาราห์ ดี. ลูกสาววัย 10 ขวบของพวกเขา (ซึ่งต่อมาคือซาราห์ คเนาส์) และฟอสเตอร์ อี. ลูกชายวัย 1 ขวบของพวกเขา โดยหลักฐานนี้เสริมความน่าเชื่อถือให้แก่กรณีที่ซาราห์ คเนาส์ เกิดในเดือนกันยายน ค.ศ. 1880
งานวิจัยของโรงเรียนแพทย์ฮาวาร์ด

หลังจากการเสียชีวิตของ ซาราห์ คเนาส์ อวัยวะสำคัญของ ซาราห์ คเนาส์ได้รับการบริจาคให้แก่โรงเรียนแพทย์ฮาวาร์ด ซึ่งเป็นส่วนหนึ่งของการศึกษาวิจัยเรื่องการชะลอกระบวนการชราภาพ และป้องกันโรคที่ทำให้ร่างกายอ่อนแอ เช่น อัลไซเมอร์ โดย ดร. มาร์จอรี ซิลเวอร์ นักประสาทวิทยาและรองผู้อำนวยการของการศึกษาบุคคลที่มีอายุเกิน 100 ปีแห่งนิวอิงแลนด์ กล่าวว่า นางคเนาส์เป็นบุคคลที่มีอายุมากที่สุดที่เข้ารับการชันสูตรพลิกศพที่ฮาวาร์ด ซาราห์ คเนาส์ ระบุว่าสิ่งนี้เป็นส่วนสนับสนุนที่สำคัญของฮาร์วาร์ด ซึ่งรวมถึงการศึกษาดีเอ็นเอที่สามารถตรวจสอบความเชื่อมโยงระหว่างพันธุกรรมกับการมีอายุยืนยาว
แหล่งข้อมูลอื่น

Photo portrait—Sarah Knauss aged 117 in 1997 CBC News
ซาราห์ คเนาส์ ที่ไฟน์อะเกรฟ
Allentown Morning Call collection of articles about her 1993–2000 เก็บถาวร 2018-12-04 ที่ เวย์แบ็กแมชชีน
สนธิสัญญามาร์ราเคชวีไอพี

| สนธิสัญญามาร์ราเคชเพื่ออำนวยความสะดวกในการเข้าถึงงานที่มีการโฆษณาแล้วสำหรับคนพิการทางการเห็นและคนพิการทางสื่อสิ่งพิมพ์ |
| --- | --- |
แผนที่ประเทศที่สนธิสัญญาฯ มีผลใช้บังคับ
วันลงนาม: 28 มิถุนายน ค.ศ. 2013 (2013-06-28)
ที่ลงนาม: มาร์ราคิช ประเทศโมร็อกโก
วันมีผล: 30 กันยายน ค.ศ. 2016 (2016-09-30)
เงื่อนไข: มี 20 รัฐให้สัตยาบัน
ผู้ลงนาม: 80
ภาคี: 79 (105 ประเทศ ซึ่งรวมสหภาพยุโรป 26 ประเทศ)
ผู้เก็บรักษา: องค์การทรัพย์สินทางปัญญาโลก
สนธิสัญญามาร์ราเคชวีไอพี (อังกฤษ: Marrakesh VIP Treaty) มีชื่ออย่างเป็นทางการว่า สนธิสัญญามาร์ราเคชเพื่ออำนวยความสะดวกในการเข้าถึงงานที่มีการโฆษณาแล้วสำหรับคนพิการทางการเห็นและคนพิการทางสื่อสิ่งพิมพ์ (อังกฤษ: Marrakesh Treaty to Facilitate Access to Published Works by Visually Impaired Persons and Persons with Print Disabilities, ย่อ: MVT) เป็นสนธิสัญญาด้านลิขสิทธิ์ที่ลงมติรับในมาร์ราเคช ประเทศโมร็อกโก เมื่อวันที่ 27 มิถุนายน 2556 มีผลใช้บังคับตั้งแต่วันที่ 30 กันยายน 2559
สนธิสัญญาฯ อนุญาตให้มีข้อยกเว้นลิขสิทธิ์เพื่ออำนวยความสะดวกแก่การสร้างสรรค์ฉบับของหนังสือและงานสร้างสรรค์อื่นที่เข้าถึงได้แก่ผู้พิการทางการเห็น นับเป็นการตั้งบรรทัดฐานสำหรับประเทศที่ให้สัตยาบันแก่สนธิสัญญาฯ ในการให้มีข้อยกเว้นทำนองดังกล่าว และอนุญาตให้มีการนำเข้าและส่งออกงานด้วย
มีประเทศ 63 ประเทศลงนามสนธิสัญญาฯ เมื่อการประชุมสิ้นสุด จนเมื่อวันที่ 30 มิถุนายน 2559 ประเทศภาคีที่ 20 ให้สัตยาบัน สนธิสัญญาฯ มีผลใช้บังคับตั้งแต่วนที่ 30 กันยายน 2559
แรม วรธรรม

| แรม วรธรรม |
| --- | --- |
เกิด: 16 พฤศจิกายน พ.ศ. 2476
เสียชีวิต: 8 ธันวาคม พ.ศ. 2562 (86 ปี) โรงพยาบาลนครพิงค์
บิดา: สุทิน วรธรรม
มารดา: ดอกเอื้อง (ดิบบ์) วรธรรม
คู่สมรส: อรพิน วรธรรม
บุตร: ออสแรม-มารุต วรธรรม วรุฒ วรธรรม (บุตรชาย)
อาชีพ: นักแสดง
แรม วรธรรม (16 พฤศจิกายน 2476 - 8 ธันวาคม 2562) อดีตนักแสดงอาวุโสชาวไทย และเป็นบิดาของ โอ วรุฒ วรธรรม อดีตนักแสดงชื่อดังผู้ล่วงลับ
ประวัติ

แรม วรธรรม เกิดเมื่อวันที่ 16 พฤศจิกายน พ.ศ. 2476 ที่จังหวัดลำปาง เป็นบุตรชายของ สุทิน วรธรรม และ ดอกเอื้อง (ดิบบ์) วรธรรม ซึ่งเป็นบุตรสาวของ ร้อยเอก วิลเลียม เรจินัลด์ ดิบบ์ อดีตทหารในกองทัพอังกฤษและนายห้างป่าไม้ พ่อของแรม(สุทิน วรธรรม) เป็นชาวจังหวัดลำปาง แม่ของแรม(ดอกเอื้อง วรธรรม) เป็นชาวไทยเชื้อสายอังกฤษ
ด้านชีวิตครอบครัวสมรสกับ อรพิน วรธรรม หรือ ปุ๊ (สกุลเดิม กุญชร ณ อยุธยา) บุตรสาวของ ร้อยโท หม่อมหลวงพร้อม กุญชร บุตรชายของ เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และเป็นพี่ชายของ พลโท หม่อมหลวงขาบ กุญชร มีบุตรธิดาทั้งสิ้น 4 คนหนึ่งในนั้นคือ โอ วรุฒ วรธรรม อดีตพระเอกชื่อดังผู้ล่วงลับ
เสียชีวิต

แรม วรธรรม เสียชีวิตเมื่อวันอาทิตย์ที่ 8 ธันวาคม พ.ศ. 2562 ด้วยโรคหัวใจและความดันโลหิตต่ำที่ โรงพยาบาลนครพิงค์ ขณะอายุได้ 86 ปี  มีพิธีฌาปนกิจศพเมื่อวันที่ 15 ธันวาคม พ.ศ. 2562 ณ สุสานบ้านเจ็ดยอด ตำบลช้างเผือก อำเภอเมืองเชียงใหม่ จังหวัดเชียงใหม่
ผลงาน > ละครโทรทัศน์

| ปี | เรื่อง | ช่อง | รับบท |
| --- | --- | --- | --- |
| 2535 | สองฝั่งคลอง | ช่อง 7 | คุณพระทัศน์ |
| 2536 | ผยอง | ช่อง 7 | หม่อมเจ้าจอมเทพ จตุรพล |
| 2536 | หมูแดง | ช่อง 7 |  |
| 2537 | ปีกมาร | ช่อง 5 | วโรกาญจน์ (พ่อภูฉาย) |
| 2538 | เลือดเข้าตา | ช่อง 5 | อธิบดีกรมตำรวจ |
| 2538 | คือหัตถาครองพิภพ | ช่อง 7 | คุณหลวงหมออดุลย์ |
| 2538 | ขุนศึก | ช่อง 9 | ออกญาเดโช |
| 2539 | มงกุฎดอกส้ม | ช่อง 7 | พ่อคำแก้ว |
| 2539 | ดั่งดวงหฤทัย | ช่อง 7 | รัฐมนตรีว่าการกระทรวงมหาดไทย |
| 2539 | ฉก.เสือดำ ตอน ถล่มหินแตก | ช่อง 5 |  |
| 2539 | สามอนงค์ | ช่อง 5 |  |
| 2539 | เพลิงพระนาง | ช่อง 5 | เจ้าหลวงปิตุลา (รับเชิญ) |
| 2540 | ทัดดาวบุษยา | ช่อง 7 | (รับเชิญ) |
| 2540 | วิวาห์ไฟ | ช่อง 5 |  |
| 2540 | ไอ้แก่น | ช่อง 3 | อาคม |
| 2541 | อย่าลืมฉัน | ช่อง 7 | หลวงรัตนชาติ |
| 2541 | ไฟลวง | ช่อง 3 | ท่านประกอบ บุญญากร (รับเชิญ) |
| 2542 | ขุนเดช | ช่อง 7 | หมอน้อย |
| 2542 | ยอดยาหยี | ช่อง 3 |  |
| 2542 | ลูกหว้า | ช่อง 7 | สว่าง ชวาลศักดิ์ |
| 2542 | สลักจิต | ช่อง 3 | ม ล อภิเศก |
| 2542 | แฝดรักอลวน | ช่อง 3 |  |
| 2543 | เมืองมายา | ช่อง 5 | พ่อรัญชลี |
| 2543 | ระเริงไฟ | ช่อง 3 |  |
| 2543 | ชาติมังกร | ช่อง 7 | เดช |
| 2544 | เทพบุตรสุดที่รัก | ช่อง 3 | (รับเชิญ) |
| 2544 | แม่โขง | ช่อง 7 |  |
| 2546 | กษัตริยา | ช่อง 5 | หมอหลวง (รับเชิญ) |
| 2546 | มหาราชกู้แผ่นดิน | ช่อง 5 | หมอหลวง (รับเชิญ) |
| 2547 | แหวนทองเหลือง | ช่อง 7 |  |
| 2550 | เหลี่ยมเพชรกะรัต | ช่อง 7 | ยุทธ |
| 2554 | ในรอยรัก | ช่อง 7 | อาย้ง |
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2537 | มังกรเจ้าพระยา | อาเฉิน |
| 2540 | แก๊งค์กระแทกก๊วนส์ เก๋ากวนเมือง |  |
| 2540 | ลับแลคนมหัศจรรย์ |  |
| 2544 | สุริโยไท | ออกญาจักรี |
| 2546 | ฮวงจุ้ย-ฟ้า-ดิน-คน-ลิขิต | เตี่ย |
| 2546 | ชื่อชอบชวนหาเรื่อง |  |
เคอร์ฟิว

ใบอนุญาตให้เดินทางได้ในช่วงเคอร์ฟิวของปาเลสไตน์เมื่อ พ.ศ. 2489
เคอร์ฟิว (อังกฤษ: curfew) เป็นคำสั่งกำหนดเวลาใช้ข้อบังคับบางอย่าง โดยปรกติเป็นการกำหนดเวลาให้บุคคลต้องอยู่ภายในเคหสถาน หรือให้ปิดทำการสำนักงานบางประเภท และผู้ออกคำสั่งดังกล่าวมักเป็นเจ้าหน้าที่ของรัฐ แต่ยังหมายถึงกรณีที่เอกชนเป็นผู้ออกคำสั่งได้ด้วย เช่น กรณีที่เจ้าของบ้านกำหนดให้โอแพร์ (au pair) ต้องกลับบ้านในยามเย็น
ศัพทมูล

คำว่า "เคอร์ฟิว" ในภาษาอังกฤษ มาจากคำว่า "กูฟวร์เฟอ" (couvre-feu) ในภาษาฝรั่งเศสเก่า (Old French) มีความหมายตรงตัวว่า "ดับไฟ" (cover fire) มีที่มาจากกฎหมายของพระเจ้าวิลเลียมผู้พิชิต (William The Conqueror) ที่ให้ดับไฟและแสงไฟทั้งหมดเมื่อระฆังตีแปดนาฬิกา เพื่อป้องกันเพลิงไหม้ในชุมชนอาคารไม้
ประเภท

คำสั่งที่เจ้าหน้าที่รัฐหรือทหารเป็นผู้ออก กำหนดให้ทุกคนหรือบางคนอยู่ภายในเคหสถาน ณ ช่วงเวลาบางช่วง ปรกติมักเป็นยามวิกาล คำสั่งเช่นนี้อาจมีขึ้นเพื่อการรักษาความสงบเรียบร้อย (เช่น กรณีที่เกิดในคราวไฟฟ้าดับทั่วภาคตะวันออกเฉียงเหนือของสหรัฐเมื่อ พ.ศ. 2546, การจลาจลในฝรั่งเศสเมื่อ พ.ศ. 2548, แผ่นดินไหวในชีลีเมื่อ พ.ศ. 2553, การชุมนุมประท้วงในประเทศไทย พ.ศ. 2553, การปฏิวัติอียิปต์เมื่อ พ.ศ. 2554, และความไม่สงบที่เฟอร์กูสันเมื่อ พ.ศ. 2557) หรือเพื่อปราบปรามบุคคลบางกลุ่ม
คำสั่งของผู้ปกครอง (ตามกฎหมาย) ที่ให้ผู้เยาว์กลับบ้านภายในเวลาที่กำหนด ปรกติมักเป็นยามวิกาล อาจเป็นคำสั่งวันต่อวัน หรืออาจมีความแตกต่างกันไปสำหรับแต่ละวันในสัปดาห์
คำสั่งของหัวหน้าครัวเรือนต่อผู้ช่วยเหลือในครัวเรือน เช่น ต่อโอแพร์ดังกล่าวข้างต้น หรือต่อคนเลี้ยงเด็ก ให้กลับบ้านภายในเวลาที่กำหนด
ข้อกำหนดรายวันที่ให้แขกผู้พักอาศัยเดินทางกลับที่พักภายในเวลาที่กำหนด ปรกติมักเป็นยามวิกาล
ในการแข่งขันเบสบอล ได้แก่ คำสั่งว่า ให้การแข่งขันสิ้นสุดลงภายในเวลาใด หรือให้พักการแข่งขันเมื่อถึงเวลาใด เช่น ในอเมริกันลีก (American League) มีการใช้เคอร์ฟิวบังคับเป็นเวลาต่อเนื่องหลายปี กำหนดห้ามอินนิง (inning) เมื่อพ้นเวลา 1 นาฬิกา (ตี 1) ไปแล้ว
ในวิชาการบิน ได้แก่ คำสั่งห้ามขึ้นบินในเวลากลางคืน ซึ่งห้ามปฏิการทางอากาศยานในช่วงเวลาใด ๆ ของยามค่ำคืนตามที่กำหนด เพื่อป้องกันการรบกวนผู้อยู่อาศัยในบริเวณใกล้เคียง เช่น กรณีของท่าอากาศยานต่าง ๆ ในลอนดอนที่ปฏิบัติการบินตามระบบนับโควตา (Quota Count system)
คำสั่งห้ามเข้าพื้นที่ที่กำหนดภายในระยะเวลาที่ระบุไว้ เช่น ในอินเวอร์ไคลด์ (Inverclyde) สกอตแลนด์ ห้ามลูกค้า (patron) เข้าสถานที่ที่ได้รับใบอนุญาต (licensed premises) เป็นต้นว่า ผับ คลับ บาร์ ฯลฯ เมื่อพ้นเวลาเที่ยงคืนแล้ว คำสั่งเช่นนี้มักเรียกว่า "ลาสต์ออร์เดอร์" (last order)
นอกจากนี้ยังมีการใช้งานจากผู้นำประเทศเพื่อป้องกันการเจ็บป่วยหรือการแพร่ระบาดของเชื้อโรค หรือเชื้อไวรัสอีกด้วย เช่น ในประเทศไทย ได้มีการประกาศใช้ในขณะเกิดโรคโควิด-19
เดอะโชว์ (รายการโทรทัศน์เกาหลีใต้)

| เดอะโชว์ |
| --- | --- |
ประเภท: ดนตรี
พิธีกร: เซียวจวิ้น (เวย์วี) ฮยองซอบ (เทมเพสต์) ยอซัง (เอทีซ)
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 343 (ณ วันที่ 20 กุมภาพันธ์ ค.ศ. 2024 (2024-02-20)) 
การผลิต
สถานที่ถ่ายทำ: เอสบีเอสปริซึมทาวเวอร์
บริษัทผู้ผลิต: เอสบีเอสมีเดียเน็ต
ออกอากาศ
เครือข่าย: เอสบีเอสเอ็ม
ออกอากาศ: 15 เมษายน ค.ศ. 2011 (2011-04-15) – ปัจจุบัน
เดอะโชว์ (อังกฤษ: The Show; เกาหลี: 더 쇼; ก่อนหน้านี้ เดอะโชว์: ออลนิวเคป็อป (ฤดูกาล 2), เดอะโชว์: ออลอะเบาต์เคป็อป (ฤดูกาล 3)) เป็นรายการเพลงทางโทรทัศน์ของเกาหลีใต้ที่ออกอากาศโดยเอสบีเอสเอ็ม ออกอากาศสดทุกวันอังคารและออกอากาศจากเอสบีเอสปริซึมทาวเวอร์ในซังกัมดง โซล เกาหลีใต้
ตั้งแต่เดือนมกราคม ค.ศ. 2019 เดอะโชว์ได้ถ่ายทอดสดไปยังกว่า 20 ประเทศผ่านเอ็มทีวีเอเชีย, เอ็มทีวีฟรานซ์ และทีบีเอสในญี่ปุ่น
ระบบชาร์ต

เดอะโชว์ ได้นำระบบชาร์ตมาใช้ในตอนต้นของฤดูกาลที่ 4 ซึ่งเริ่มเมื่อวันที่ 28 ตุลาคม ค.ศ. 2014 และได้ใช้ชื่อว่า เดอะโชว์ชอยซ์ ผู้ได้รับการเสนอชื่อ 3 ชื่อ ได้รับการคัดเลือกจากนักร้องนำทุกสัปดาห์และผู้ชนะของ เดอะโชว์ชอยซ์ จะถูกกำหนดตามเกณฑ์ต่อไปนี้:
2014-2017
คะแนนล่วงหน้า 85% (ดิจิทัล 40%, มิวสิกวิดีโอ 20%, ผู้เชี่ยวชาญด้านดนตรี 15%, ยอดขายอัลบั้ม 10%)
การลงคะแนนสด 15%
2018-2020
คะแนนล่วงหน้า 90% (ดิจิทัล 40%, มิวสิกวิดีโอ 20%, การออกอากาศ 15%, อัลบั้ม 10%, การโหวตล่วงหน้า 5%)
การลงคะแนนสด (สำหรับผู้ได้รับการเสนอชื่อ เดอะโชว์ชอยซ์ เท่านั้น): 10%
2021-ปัจจุบัน
คะแนนล่วงหน้า 85% (ดิจิทัล 40%, มิวสิกวิดีโอ 20%, การออกอากาศ 15%, ยอดขายอัลบั้ม 10%)
โหวตข้อความสด 15%
ผู้ดำเนินรายการ

เซียวจวิ้น วงเวย์วี () และ ฮยองซอบ วงเทมเพสต์ () เข้าร่วมเป็นพิธีกรรายการ ในเดือนมีนาคม 2023
ผู้ดำเนินรายการ > ฤดูกาล 1

ลูนา, ฮโยซ็อง (15 เมษายน – 30 กันยายน 2011)
ฮิมชาน, ฮเยริ (7 ตุลาคม – 16 ธันวาคม 2011)
ผู้ดำเนินรายการ > ฤดูกาล 2

อี มิน-ฮย็อก, ยุก ซองแจ (23 มีนาคม – 19 ตุลาคม 2012)
จีโค่, พีโอ (26 ตุลาคม – 21 ธันวาคม 2012)
ผู้ดำเนินรายการ > ฤดูกาล 3

กยูรี, ซึงย็อน (8 ตุลาคม 2013 – 27 พฤษภาคม 2014)
จีย็อน, ฮเยริ, จองวุค (3 มิถุนายน –21 ตุลาคม 2014)
ผู้ดำเนินรายการ > ฤดูกาล 4

ฮเยริ (28 ตุลาคม 2014 – 20 มกราคม 2015)
ฮงบิน (3 มีนาคม 2015 – 13 ตุลาคม 2015)
จีย็อน, โจว มี่ (28 ตุลาคม 2014 – 8 ธันวาคม 2015)
ผู้ดำเนินรายการ > ฤดูกาล 5

โจว มี่ (26 มกราคม 2016 – 2 สิงหาคม 2016)
เยริน (26 มกราคม 2016 – 6 กันยายน 2016)
โซมี, อูชิน (11 ตุลาคม 2016 – 25 เมษายน 2017)
พีโอ, พัค จองฮวา, ยอนอู (16 พฤษภาคม 2017 – 29 สิงหาคม 2017)
ยู ยองแจ, จูอี, โฮฮยอน (17 ตุลาคม 2017 – 8 พฤษภาคม 2018)
ผู้ดำเนินรายการ > ฤดูกาล 6

เยอึน, เจโน่, จิน หลงกั๋ว (22 พฤษภาคม 2018 – 23 ตุลาคม 2018)
เยอึน, เจโน่ (30 ตุลาคม 2018 – 26 พฤศจิกายน 2019)
แท็ก, ดายอง, แพ จิน-ยอง (3 ธันวาคม 2019)
จูยอน, คิม ซี-ฮยอน, คิม มินกยู (11 กุมภาพันธ์ 2020 – 2 กุมภาพันธ์ 2021)
ยอซัง, คิม โย-ฮัน, จีฮาน (2 มีนาคม 2021 – 14 ธันวาคม 2021)
ยอซัง, คิม แช-ฮย็อน, คัง มิน-ฮี (25 มกราคม 2022 – 14 มีนาคม 2023)
ยอซัง, เซียวจวิ้น, ฮยองซอบ, จอน อุง (28 มีนาคม 2023 – ปัจจุบัน)
ผู้ชนะเดอะโชว์ชอยซ์ > 2014

| --- | --- |
: Triple Crown
: คะแนนสูงสุดในปี 2014
—: ไม่มีการแสดง
| ตอน | วันที่ | ศิลปิน | เพลง | คะแนน |
| --- | --- | --- | --- | --- |
| 1 | 28 ตุลาคม | วิกซ์ | "Error" | 9,850 |
| 2 | 4 พฤศจิกายน | วิกซ์ | "Error" | 8,059 |
| 3 | 11 พฤศจิกายน | บอยเฟรนด์ | "Witch" | 7,669 |
| 4 | 18 พฤศจิกายน | โจว มี่ | "Rewind" | 8,114 |
| 5 | 25 พฤศจิกายน | ฮโยลิน & จูยอง | "Erase" | 7,415 |
| 6 | 2 ธันวาคม | เอพิงก์ | "Luv" | 7,237 |
| 7 | 9 ธันวาคม | เอพิงก์ | "Luv" | 8,257 |
| 8 | 16 ธันวาคม | เอพิงก์ | "Luv" | 8,498 |
| 9 | 23 ธันวาคม | ไม่ออกอากาศหรือไม่มีผู้ชนะ | ไม่ออกอากาศหรือไม่มีผู้ชนะ | ไม่ออกอากาศหรือไม่มีผู้ชนะ |
| 10 | 30 ธันวาคม | ไม่ออกอากาศหรือไม่มีผู้ชนะ | ไม่ออกอากาศหรือไม่มีผู้ชนะ | ไม่ออกอากาศหรือไม่มีผู้ชนะ |
ผู้ชนะเดอะโชว์ชอยซ์ > 2015

| --- | --- |
: Triple Crown
: คะแนนสูงสุดในปี 2015
—: ไม่มีการแสดง
| ตอน | วันที่ | ศิลปิน | เพลง | คะแนน |
| --- | --- | --- | --- | --- |
| 11 | 13 มกราคม | อีเอกซ์ไอดี | "Up & Down" | 8,165 |
| 12 | 20 มกราคม | คิม จง-ฮย็อน | "Déjà-Boo" | 8,604 |
| 13 | 27 มกราคม | คิม จง-ฮย็อน | "Déjà-Boo" | 7,388 |
| 14 | 3 กุมภาพันธ์ | อินฟินิต เอช | "Pretty" | 7,572 |
| 15 | 10 กุมภาพันธ์ | อินฟินิต เอช | "Pretty" | 8,382 |
| 16 | 17 กุมภาพันธ์ | ยู-คิส | "Playground" | China Choice |
| 17 | 24 กุมภาพันธ์ | ตรุษจีน | ตรุษจีน | ตรุษจีน |
| 18 | 3 มีนาคม | วิกซ์ | "Love Equation" | 8,250 |
| 19 | 10 มีนาคม | วิกซ์ | "Love Equation" | 8,254 |
| 20 | 17 มีนาคม | วิกซ์ | "Love Equation" | 7,941 |
| 21 | 24 มีนาคม | บอยเฟรนด์ | "Bounce" | 8,084 |
| 22 | 31 มีนาคม | เรดเวลเวต | "Ice Cream Cake" | 7,138 |
| 23 | 7 เมษายน | เอฟ.ที. ไอส์แลนด์ | "Pray" | 7,832 |
| 24 | 14 เมษายน | เอฟ.ที. ไอส์แลนด์ | "Pray" | 7,728 |
| 25 | 21 เมษายน | อีเอกซ์ไอดี | "Ah Yeah" | 7,117 |
| 26 | 28 เมษายน | เอ็กโซ | "Call Me Baby" | 8,227 |
| 27 | 5 พฤษภาคม | บีทีเอส | "I Need U" | 8,078 |
| 28 | 12 พฤษภาคม | บีทีเอส | "I Need U" | 8,442 |
| 29 | 19 พฤษภาคม | คิม ซ็อง-กยู | "The Answer" | 8,413 |
| — | 26 พฤษภาคม | ยูนิก | "EOEO" | ไชนาชอยซ์ |
| 30 | 2 มิถุนายน | คารา | "Cupid" | 8,274 |
| 31 | 9 มิถุนายน | ชายนี | "View" | 7,861 |
| 32 | 16 มิถุนายน | เอ็กโซ | "Love Me Right" | 8,317 |
| 33 | 23 มิถุนายน | ทูพีเอ็ม | "My House" | 8,516 |
| 34 | 30 มิถุนายน | ทีนท็อป | "Ah-Ah" | 7,218 |
| 35 | 7 กรกฎาคม | เอโอเอ | "Heart Attack" | 7,416 |
| 36 | 14 กรกฎาคม | เกิลส์เจเนอเรชัน | "Party" | 8,286 |
| 37 | 21 กรกฎาคม | อินฟินิต | "Bad" | 8,648 |
| 38 | 28 กรกฎาคม | อินฟินิต | "Bad" | 8,657 |
| 39 | 4 สิงหาคม | Summer K-Pop Festival | Summer K-Pop Festival | Summer K-Pop Festival |
| 40 | 11 สิงหาคม | Summer K-Pop Festival | Summer K-Pop Festival | Summer K-Pop Festival |
| 41 | 18 สิงหาคม | Summer K-Pop Festival | Summer K-Pop Festival | Summer K-Pop Festival |
| 42 | 25 สิงหาคม | เกิลส์เจเนอเรชัน | "Lion Heart" | 7,295 |
| 43 | 1 กันยายน | วิกซ์ แอลอาร์ | "Beautiful Liar" | 9,464 |
| — | 8 กันยายน | ไม่มีชาร์ต | ไม่มีชาร์ต | ไม่มีชาร์ต |
| 44 | 15 กันยายน | เรดเวลเวต | "Dumb Dumb" | 7,498 |
| 45 | 22 กันยายน | ซีเอ็นบลู | "Cinderella" | 8,607 |
| 46 | 29 กันยายน | ซีเอ็นบลู | "Cinderella" | 8,545 |
| 47 | 6 ตุลาคม | ก็อตเซเวน | "If You Do" | 8,981 |
| 48 | 13 ตุลาคม | ก็อตเซเวน | "If You Do" | 8,598 |
| 49 | 20 ตุลาคม | ก็อตเซเวน | "If You Do" | 9,241 |
| 50 | 27 ตุลาคม | คิม ดง วัน | "I'm Fine" | 7,402 |
| 51 | 3 พฤศจิกายน | 2015 Asia Dream Concert | 2015 Asia Dream Concert | 2015 Asia Dream Concert |
| 52 | 10 พฤศจิกายน | เอฟ(เอกซ์) | "4 Walls" | 8,910 |
| 53 | 17 พฤศจิกายน | วิกซ์ | "Chained Up" | 8,914 |
| 54 | 24 พฤศจิกายน | อี ฮง-กี | "Insensible" | 7,310 |
| 55 | 1 ธันวาคม | บี.เอ.พี | "Young, Wild & Free" | 7,447 |
| 56 | 8 ธันวาคม | บีทีเอส | "Run" | 8,951 |
ผู้ชนะเดอะโชว์ชอยซ์ > 2022 – ปัจจุบัน

2022
2023
จัดอันดับเรียงตามผลงานของศิลปิน > รายชื่อผู้ชนะเดอะโชว์ชอยซ์มากที่สุด

| อันดับ | ศิลปิน | ชนะ |
| --- | --- | --- |
| 1 | จีเฟรนด์ | 16 |
| 2 | วิกซ์ | 14 |
| 3 | เอพิงก์ | 9 |
| 3 | โอมายเกิร์ล | 9 |
| 3 | มอนสตาเอ็กซ์ | 9 |
| 3 | ไอซ์วัน | 9 |
| 7 | อีเอกซ์ไอดี | 8 |
| 7 | ก็อตเซเวน | 8 |
| 7 | เรดเวลเวต | 8 |
| 10 | มามามู | 7 |
| 10 | ไอเดิล | 7 |
| 12 | เอ็กโซ | 6 |
| 12 | คอสมิกเกิลส์ | 6 |
| 12 | วอนนาวัน | 6 |
| 12 | ทีบายที | 6 |
จัดอันดับเรียงตามผลงานของศิลปิน > รายชื่อคะแนนสูงสุด 10 อันดับแรก

คะแนนสูงสุด 10 อันดับแรก (28 ตุลาคม 2014 – ปัจจุบัน)
| อันดับ | ศิลปิน | เพลง | คะแนน | วันที่ |
| --- | --- | --- | --- | --- |
| 1 | บีทีเอส | "DNA" | 10,000 | 26 กันยายน 2017 |
| 1 | วอนนาวัน | "Boomerang" | 10,000 | 3 เมษายน 2018 |
| 1 | วอนนาวัน | "Light" | 10,000 | 12 มิถุนายน 2018 |
| 1 | วอนนาวัน | "Spring Breeze" | 10,000 | 27 พฤศจิกายน 2018 |
| 5 | วิกซ์ | "Error" | 9,850 | 28 ตุลาคม 2014 |
| 6 | จีเฟรนด์ | "Summer Rain" | 9,750 | 19 กันยายน 2017 |
| 7 | มามามู | "Starry Night" | 9,700 | 20 มีนาคม 2018 |
| 7 | เอพิงก์ | "Dilemma" | 9,700 | 22 กุมภาพันธ์ 2022 |
| 9 | เลเซราฟิม | "Fearless" | 9,670 | 17 พฤษภาคม 2022 |
| 10 | ไอซ์วัน | "Violeta" | 9,646 | 9 เมษายน 2019 |
จัดอันดับเรียงตามผลงานของศิลปิน > ทริปเปิลคราวน์

| ศิลปิน | เพลง | วันที่ชนะ |
| --- | --- | --- |
2014
| เอพิงก์ | "Luv" | 2 ธันวาคม, 9 ธันวาคม, 16 ธันวาคม |
2015
| วิกซ์ | "Love Equation" | 3 มีนาคม, 10 มีนาคม, 17 มีนาคม |
| ก็อตเซเวน | "If You Do" | 6 ตุลาคม, 13 ตุลาคม, 20 ตุลาคม |
2016
| วิกซ์ | "Dynamite" | 26 เมษายน, 3 พฤษภาคม, 10 พฤษภาคม |
| จีเฟรนด์ | "Navillera" | 19 กรกฎาคม, 2 สิงหาคม, 9 สิงหาคม |
2017
| เอ็นซีทีดรีม | "My First and Last" | 14 กุมภาพันธ์, 21 กุมภาพันธ์, 28 กุมภาพันธ์ |
รายการที่คล้ายกัน

เอ็มบีซีเอ็ม โชว์แชมเปียน
เอ็มเน็ต เอ็มเคานต์ดาวน์
เคบีเอส มิวสิกแบงก์
เอ็มบีซี โชว์! มิวสิกคอร์
เอสบีเอส อินกีกาโย
อารีรังทีวี ป็อปส์อินโซล
อารีรังทีวี ซิมพลี เคป็อป (เดิมเรียกว่า เดอะเอ็มเวฟ และ เวฟเค)
เจทีบีซี มิวสิกออนท็อป
เจทีบีซี มิวสิกยูนิเวิร์สเค-909
แหล่งข้อมูลอื่น

เว็บไซต์ทางการ (ในภาษาเกาหลี)
ยอซัง วงเอทีซ (ภาพ) เป็นพิธีกรรายการเดอะโชว์ ตั้งแต่เดือนมีนาคม 2021 ปัจจุบันเขาดำรงตำแหน่งพิธีกรยาวนานที่สุดเมื่อเทียบกับพิธีกรในรายการ
ปฏิญญากรุงเทพฯ

สำหรับความหมายอื่น ดูที่ สนธิสัญญากรุงเทพฯ (แก้ความกำกวม)
| --- | --- |
การลงนามปฏิญญากรุงเทพฯ ในกรุงเทพมหานคร เมื่อวันที่ 8 สิงหาคม พ.ศ. 2510 โดยรัฐมนตรีต่างประเทศจากประเทศก่อตั้ง 5 ท่าน ถือเป็นการสถาปนาสมาคมประชาชาติแห่งเอเชียตะวันออกเฉียงใต้ (อาเซียน)
ประเภท: สนธิสัญญาพหุภาคี
วันลงนาม: 8 สิงหาคม 2510 (2510-08-08)
ที่ลงนาม: กรุงเทพมหานคร ประเทศไทย
ผู้ลงนามแรกเริ่ม:   ไทย   ฟิลิปปินส์   มาเลเซีย   สิงคโปร์   อินโดนีเซีย 
ผู้ลงนาม:   ถนัด คอมันตร์   นาร์ซีโซ ราโมส   อับดุล ราซัก ฮุซเซน   เอส. ราชรัตนัม   อาดัม มาลิก 
ปฏิญญาอาเซียน (อังกฤษ: ASEAN Declaration) หรือ ปฏิญญากรุงเทพฯ (อังกฤษ: Bangkok Declaration) เป็นเอกสารในการก่อตั้งสมาคมประชาชาติแห่งเอเชียตะวันออกเฉียงใต้ ซึ่งได้รับการลงนาม ณ กรุงเทพมหานคร ในวันที่ 8 สิงหาคม พ.ศ. 2510 โดยในขณะนั้นมีสมาชิกผู้ก่อตั้งจำนวน 5 ประเทศ ได้แก่ ไทย อินโดนีเซีย สิงคโปร์ มาเลเซีย และฟิลิปปินส์ โดยมีวัตถุประสงค์เพื่อที่จะสกัดการแพร่ขยายของลัทธิคอมมิวนิสต์ในเวียดนาม โดยกำหนดหลักการเบื้องต้นของอาเซียน อย่างเช่น การร่วมมือกัน มิตรภาพและการไม่เข้าไปยุ่งเกี่ยวต่อสถานการณ์ภายในประเทศสมาชิกทั้งหมด วันดังกล่าวมีการจัดการเฉลิมฉลองเป็น วันอาเซียน
ดูเพิ่ม

ทฤษฎีโดมิโน
กฎบัตรอาเซียน
เจ้าเจตบุตรพรหมินทร์

| พระเจ้าเจตบุตรพรหมมินทร์ |
| --- | --- |
เจ้าพระยาหลวงน่าน
เจ้าผู้ครองนครน่าน องค์ที่ 40 (ภายใต้การปกครองของพม่า)
ครองราชย์: พ.ศ. 2134 - 4 ตุลาคม พ.ศ. 2140
รัชกาล: 6 ปี
ก่อนหน้า: พระยาหน่อคำเสถียรไชยสงคราม
ถัดไป: พระยาแขก (ผู้ดูแลเมืองน่าน)
เจ้าผู้ครองนครน่าน องค์ที่ 41 (ภายใต้การปกครองของพม่า)
ครองราชย์: พ.ศ. 2144 - 10 สิงหาคม พ.ศ. 2146
รัชกาล: 2 ปี
ก่อนหน้า: พระยาแขก (ผู้ดูแลเมืองน่าน)
ถัดไป: พระเจ้าศรีสองเมือง

พิราลัย: 10 สิงหาคม พ.ศ. 2146 ณ เมืองเชียงใหม่
ชายา: 2 พระองค์
พระราชบุตร: 5 พระองค์
พระบิดา: พระยาหน่อคำเสถียรไชยสงคราม
พระมารดา: พระนางแสดพลัวเทวี
พระเจ้าเจตบุตรพรหมมินทร์ หรือ เจ้าเจตบุตร  ทรงเป็นเจ้าผู้ครองนครน่าน องค์ที่ 40 และองค์ที่ 41 แห่งนครน่าน (ภายใต้การปกครองของอาณาจักรพม่า) เสด็จขึ้นครองเมืองน่านในปี พ.ศ. 2134 สืบสันติวงศ์ต่อจากพระบิดา พระยาหน่อคำเสถียรไชยสงคราม เจ้าผู้ครองนครน่าน องค์ที่ 39
พระประวัติ

พระเจ้าเจตบุตรพรหมมินทร์ ทรงเป็นพระราชโอรสในเจ้าพระยาหน่อคำเสถียรไชยสงคราม ประสูติแต่ พระนางแสดพลัวเทวี ทรงมีพระอนุชา ร่วมพระบิดา พระมารดา 4 พระองค์
พระเจ้าเจตบุตรพรหมมินทร์
เจ้าน้ำบ่อ
พระเจ้าศรีสองเมือง
เจ้าอุ่นเมือง
พระกรณียกิจ

พ.ศ. 2139 แรม 3 ค่ำ เดือน 8  พระเจ้าเจตบุตรพรหมมินทร์ เสด็จไปเมืองพ้อ (เขตอำเภอเวียงสา) ไปสร้างวัดดอนแท่น และได้ทำพิธีเถราภิเษกมหาสามีเจ้าขวานแขวน ให้เป็นสังฆราชา
พ.ศ. 2139 แรม 1 ค่ำ เดือน 9 ได้ทำพิธีเถราภิเษกเจ้าแช่แห้งให้เป็นสังฆราชา
นางอั้วสิม

| นางพญาปัว (อั้วสิม)> รักษาเมืองวรนคร |
| --- | --- |
ครองราชย์: ราวพุทธศตวรรษที่ 18
ก่อนหน้า: พระนางเจ้าคำปินมหาเทวี
ถัดไป: พระเจ้าผานอง

ประสูติ: ราวพุทธศตวรรษที่ 18
พิราลัย: ราวพุทธศตวรรษที่ 18
พระสามี:  พญางำเมือง  พญาผานอง 
พระราชบุตร:  เจ้าอามป้อม  เจ้าการเมือง  เจ้าเล่า  เจ้ารื่น  เจ้าบาจาย  เจ้าควายตม  เจ้าไส 
ราชวงศ์: ราชวงศ์ภูคา
นางพญาปัวหรือมีพระนามเดิมว่า นางอั้วสิม เป็นพระชายาในพญางำเมือง เจ้าเมืองพะเยา ครั้นที่ พญางำเมือง ยกกองทัพมาตีเมืองวรนคร มีโอรสด้วยกัน 1 คน ชื่อ เจ้าอามป้อม และภายหลังได้เสกสมรสกับพญาผานอง เจ้าเมืองวรนคร มีโอรสด้วยกัน 6 พระองค์